

Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 18.09.2025. |  | Nr. AMD-25-535-rs |

|  |
| --- |
| Par satiksmi Katoļu ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu, ņemot vērā ceļu būves firmas SIA “BINDERS” 16.09.2025. iesniegumu Nr. RM-1-1/2025.09.16/07 par satiksmes ierobežojumiem Katoļu ielā, Rīgā:

1. Noteikt, ka no 22.09.2025. līdz 31.10.2025. tiek ierobežota transportlīdzekļu satiksme Katoļu ielā, posmā no Latgales ielas līdz Kalupes ielai, darbus veicot pa posmiem, saskaņā ar satiksmes organizācijas shēmām (pielikumā).

2. Par darbu veikšanu atbild ceļu būves firmas SIA “BINDERS” atbildīgais būvdarbu vadītājs Oļegs Medovikovs (tālrunis 26419377, e-pasts: Olegs.Medovikovs@binders.lv).

3. Ceļu būves firmai SIA “BINDERS” no 22.09.2025. līdz 31.10.2025. Katoļu ielā nodrošināt:

3.1. ceļa zīmju izvietošanu saskaņā ar satiksmes organizācijas shēmām (pielikumā);

3.2. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. darbu izpildi objektā “Ūdensvada un kanalizācijas tīkla pārbūve Katoļu ielā, Rīgā”;

3.5. sabiedriskā transporta satiksmi.

4. Noteikt, ka transportlīdzekļu satiksmi Katoļu ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Katoļu ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktors | K.Kauliņš |

|  |
| --- |
| Stoķis 67012708 |